cyanic-selkie/wikianc huggingface dataset:
Presidencia da Generalitat de Cataluña
Como máis alta representación da Generalitat de Cataluña, ao presidente (en catalán: president) ou presidenta correspóndelle a convocatoria das eleccións ó Parlamento de Cataluña. Como representante ordinario do Estado en Cataluña, correspóndelle promulgar en nome do rei as leis de Cataluña e ordenar que se publiquen, así como ordenar a publicación no Diari Oficial de la Generalitat de Catalunya do nomeamento do Presidente do Tribunal Superior de Xustiza de Cataluña.
Clasificación climática de Köppen
Grupo B: Climas secos
Köppen diferenciou neste grupo dous subgrupos cunha segunda letra maiúsucla: os climas BS, semiáridos cuxa manifestación vexetal é a estepa, e os BW, áridos nos que domina o deserto. A diferenza entre ambos é que no BW a evapotranspiración é maior que o dobre da precipitación, mentres que nos BS, aínda sendo maior ca precipitación, non chega a superar o dobre do seu valor.
Presidencia da Generalitat de Cataluña
Listaxe de presidentes da Generalitat de Cataluña
Van numerados, R indica que repetiu no cargo. A listaxe está ordenada polo ano de investidura (entre parénteses).
Clasificación climática de Köppen
Grupo B: Climas secos
Todos estes climas comparten como trazos bioxeográficos a escaseza de cursos de auga, de réxime descontinuo, cando non a ausencia completa nas áreas hiperáridas, e vexetación escasa ou nula, de pequeno tamaño, que permite unha intensa actividade da erosión e da meteorización no solo.
Clima BSh: Clima semiárido de estepa cálida
A última letra h fai referencia a que as temperaturas son elevadas todo o ano, rexistrándose unha temperatura media anual superior a 18 °C. A amplitude témica diaria é acusada. Almería ten este clima.
Clima BSk: Clima semiárido de estepa fría
O k indica temperaturas baixas no inverno e, daquela, unha media anual inferior a 18 °C. Dáse no interior dos continentes en latitudes medias. As precipitación son moi irregulares e a amplitude térmica anual é enorme, superando en ocasións os 32 °C. É o clima de Denver, nos Estados Unidos.
Clima BWh: Clima árido de deserto cálido
É o clima típico dos desertos tropicais. A insolación é altísima e neles rexístranse as maiores temperaturas do planeta. A humidade relativa mantense sempre por baixo do 50 %. Un exemplo é a cidade de Asuán, en Exipto.
Clima BWk: Clima árido de deserto frío
Ligados a factores xeográficos de continentalidade ou abrigos orográficos, danse en latitudes medias. Os invernos son fríos e a oscilación térmica anual moi acusada. Pero aínda máis significativa é a oscilación térmica diaria; a diferenza de temperatura entre o día e a noite pode acadar os 90 °C. É o clima do deserto de Gobi.
Campelo, Bares, Mañón
Campelo é un lugar da parroquia de Bares no concello Coruñés de Mañón na comarca do Ortegal. Tiña 3 habitantes no ano 2011 segundo datos do Instituto Galego de Estatística dos cales eran 1 home e 2 mulleres, o que supón unha diminución con relación ao ano 1999 cando tiña 4 habitantes.
Clasificación climática de Köppen
Clima Cfa: Clima morno chuvioso de verán caloroso, chinés ou cantonés
A letra a indica que o verán é caloroso, superando a temperatura media do mes máis cálido os 22 °C. Localízase na fachada oriental dos continentes nas súas latitudes medias. As súas principais características, á parte das xa descritas, son:
Este clima é consecuencia da circulación dos centros de acción. O ascenso das altas presións subtropicais no verán aportan aire cálido marítimo que aseguran cuantiosas precipitacións. No inverno redúcense as chuvias, pero non en exceso grazas ás frontes propias da circulación das latitudes medias. Ademais, en outono, os ciclóns tropicais poden chegar a estas costas.
Existen variantes dentro deste clima relacionadas, en primeiro lugar e no Hemisferio Norte, coa súa situación en América ou Asia. Neste continente, a forza do anticiclón siberiano provoca invernos máis secos e fríos que naquel. No Hemisferio Sur, como a masa continental é moito menor, a influencia das masas de aire terrestres perde importancia.
Os trazos bioxeográficos deste clima son:
Palacios del Sil
miniatura|Situación do concello na provincia de León Palacios del Sil é un concello español da provincia de León. A súa poboación é de 1.202 habitantes (INE 2011).
Xuízos de Núremberg
Os Xuízos ou Procesos de Núremberg son os nomes que recibiron os xuízos levados a cabo polos aliados contra algunhas das principais figuras do réxime nazi, trala fin da segunda guerra mundial. De forma paralela, leváronse a cabo os Xuízos de Toquio para condenar aos criminais de guerra nipóns. Os xuízos realizáronse entre o 20 de novembro de 1945 a 1949 na cidade alemá de Nuremberg. Foron condenados principalmente por crimes en contra da paz, crimes de guerra e crimes en contra da humanidade.
O curioso caso de Benjamin Button (libro)
O curioso caso de Benjamin Button (no orixinal inglés The Curious Case of Benjamin Button) é unha historia curta escrita por F. Scott Fitzgerald que foi publicada na revista Colliers o 27 de maio de 1922. Posteriormente foi recollida na antoloxía Tales of the Jazz Age, que foi publicada ocasionalmente como The Curious Case of Benjamin Button and Other Jazz Age Stories. Os dereitos de explotación da historia foron propiedade durante anos do magnate de Hollywood Ray Stark. Stark mantivo eses dereitos ata a súa morte no 2004, cando foron adquiridos a partir da súa propiedade e utilizados para a adaptación de 2008 O curioso caso de Benjamin Button, dirixida por David Fincher.
Xuízos de Núremberg
As probas que se realizaron ás principais figuras do réxime nazi durante estes xuízos estiveron baseadas no método intrapsíquico (postulado por Sigmund Freud).
A lexitimidade
Aínda que a lexitimidade do Tribunal estivo en interdito nun primeiro momento, ó non existir precedentes similares en toda a historia do Dereito, os traballos realizados para a tipificación dos delitos, tamén até entón inauditos na súa magnitude, e os procedementos para o desenvolvemento da causa servirían en adiante para o desenvolvemento da xustiza internacional.
Deste xeito concretáronse conceptos sobre delitos anteriormente ausentes ou vagamente definidos, como o de crime contra a humanidade, evocado na Convención de La Haya de 1907. Tamén resultou modificado o enfoque tradicional das regras do dereito internacional que se centraban nas relacións entre Estados, pero non nos dereitos e deberes das persoas individuais. Dende entón, os delitos cometidos por individuos dunha nación ó longo e ancho de varios países, poderían ser xulgados internacionalmente polo conxunto dos países afectados, como foi precisamente na formación da corte de xustiza de Núremberg.
Os delitos
Cinco foron os delitos imputados ós acusados:
Clasificación climática de Köppen
Clima Cfa: Clima morno chuvioso de verán caloroso, chinés ou cantonés
Cidades con este clima son Nagasaki (Xapón), Sidney (Australia) ou Porto Alegre (Brasil).
Xuízos de Núremberg
Os acusados
miniatura|300px|Acusados. Diante, de arriba a abaixo: [[Hermann Göring, Rudolf Hess, Joachim von Ribbentrop, Wilhelm Keitel. Detrás, de arriba a abaixo: Karl Doenitz, Erich Raeder, Baldur von Schirach e Fritz Sauckel.]] De 4.850 peticións de procesamentos individuais, foron acusadas 611 persoas. Ós grupos catalogóuselles entre organizacións non criminais, onde se atopaba a estrutura do Estado (Goberno e Exército) e as criminais, que foron todas aquelas estruturas paralelas do poder nazi como a Gestapo, as SS e o Partido Nazi. Os máis destacados foron: Karl Dönitz, grande almirante da Frota Alemá e sucesor de Adolf Hitler tralo seu suicidio; Rudolf Hess, xeneral das SS e lugartenente de Hitler, fuxido a Gran Bretaña e capturado en 1941; Hermann Göring, xefe das SS e presidente do Reichstag; Alfred Jodl, xefe do Estado Maior da Wehrmacht; Wilhelm Keitel, xefe do Alto Mando de Wehrmacht; Alfred Rosenberg, ideólogo do Partido Nazi; Joachim von Ribbentrop, ministro de Asuntos Exteriores; Albert Speer, arquitecto e ministro de Armamentos; Franz von Papen, embaixador nazi en Austria e Turquía.
Clasificación climática de Köppen
Clima Cfb: Clima morno chuvioso de verán suave, oceánico, atlántico ou marítimo
miniatura|dereita|As [[Fragas do Eume son un ecosistema típico do clima oceánico.]] A letra b indica un verán suave pero longo, de xeito que a temperatura media do mes máis cálido é igual ou inferior a 22 °C, pero como mínimo catro meses presentan unha temperatura superior a 10 °C. É o clima característico da maior parte de Galiza, sendo o típico das costas occidentais dos continentes en latitudes comprendidas entre os 40º e os 60º. Algunhas das súas singularidades son as seguintes:
Xuízos de Núremberg
Os acusados
Entre quen morreran ou fuxiran denantes de seren xulgados atopábanse o propio Adolf Hitler, Joseph Goebbels, Ministro de Propaganda que se suicidou ó igual que Heinrich Himmler, xefe da Gestapo e ideólogo do exterminio xudeu; e os fuxidos Adolf Eichmann, alto dirixente do Partido Nazi e encargado da loxística do exterminio, e Martin Bormann, secretario persoal de Hitler dende 1942.
Clasificación climática de Köppen
Clima Cfb: Clima morno chuvioso de verán suave, oceánico, atlántico ou marítimo
Neste clima xoga un papel fundamental a acción reguladora do océano. As correntes mariñas cálidas que bañan estas costas reducen a oscilación térmica anual e favorecen as precipitacións. No verán seguen a actuar as masas de aire marítimo que, xunto coa brisas, refrescan o ambiente. Porén, hai variantes deste clima en función da latitude e da continentalidade. Canto máis ao sur, preto do límite do paralelo 40º, as precipitacións estivais redúcense (non pasa o mesmo coas invernais) sen marcaren unha estación seca por escasa marxe e as temperaturas aumentan. Canto máis nos adentremos no continente prodúcese unha degradación consistente nun aumento da oscilación térmica anual (veráns máis calorosos e invernos máis fríos) e as chuvias equilíbranse, diminuíndo as invernais e aumentando as estivais.
Este clima dá lugar a ríos regulares, aínda que cun nivel máis alto no inverno que no verán. A vexetación componse de bosques caducifolios e de coníferas, sendo habitual un sotobosque de fentos, toxos e uces. Os solos poden ser podzois, acedos e moi lavados, ou solos pardos, ricos en humus e, xa que logo, de boa calidade para o cultivo.
Xuízos de Núremberg
Os xuízos
Propiamente existe un xuízo levado a cabo polo Tribunal Penal Militar Internacional, instituído por medio da Carta de Londres, en 1945. Existiron ademais unha serie de xuízos levados a cabo con posterioridade ó principal, onde se xulgaron ós funcionarios menores do Estado, Exército, doutores e industriais alemáns.
Clasificación climática de Köppen
Clima Cfb: Clima morno chuvioso de verán suave, oceánico, atlántico ou marítimo
É o clima das sete cidades galegas, aínda que coas matizacións descritas polas diferenzas en latitude e en distancia ao mar. Fóra do país teñen este clima Bergen (Noruega) ou Wellington (Nova Zelandia), por citar dous exemplos.
Xuízos de Núremberg
O xuízo principal
O xuízo principal contra as principais figuras do Estado e Exército Nazi levouse a cabo no Palacio de Xustiza de Núremberg.
Clasificación climática de Köppen
Clima Cfc: Clima morno chuvioso de verán fresco
A súa característica diferencial é que ten menos de catro meses con temperatura media superior a 10 °C. É un clima de transición entre o Cfb e os climas fríos, que se dá nunha estreita franxa latitudinal nas beiras occidentais dos continentes e sempre ao carón do mar, por exemplo, na capital de Islandia, Reiquiavik.
Xuízos de Núremberg
Xuíces e Fiscal
O Tribunal estivo composto por un xuíz titular de cada un dos principais países aliados e o seu respectivo suplente. Estes foron:
Clasificación climática de Köppen
Clima Csa: Clima morno con verán seco, subtropical con verán seco ou mediterráneo
Localízase nas fachadas occidentais dos continentes entre os 30º e os 40º de latitude, alcanzando a súa máxima expresión nas ribeiras do mar Mediterráneo, de quen toma o nome. Este mar xoga un papel crucial: As súas cálidas augas reducen o frío invernal pero non moderan dabondo a calor do verán, podendo as temperaturas subir notablemente nesta estación do ano. Ademais, favorece as precipitacións en outono podendo dar lugar ao fenómeno da gota fría. Tamén a orografía é importante, xa que limita a súa expansión cara ao centro do continente. Outras características importantes son:
Xuízos de Núremberg
Xuíces e Fiscal
O fiscal xefe da Corte foi o xuíz norteamericano Robert H. Jackson, coa axuda dos fiscais Hartley Shawcross do Reino Unido, o Xeneral Rudenko pola URSS, e François de Menthon e Auguste Cahmpetier de Francia.
Clasificación climática de Köppen
Clima Csa: Clima morno con verán seco, subtropical con verán seco ou mediterráneo
Pódense sinalar os seguintes trazos bioxeográficos:
Xuízos de Núremberg
Acusados e penas
Durante o xuízo principal a Fiscalía do Tribunal presentou acusación en contra de 24 líderes nazis. De todos eles só Albert Speer, Hans Frank e Baldur von Schirach expresaron o seu remordemento polos crimes cometidos. En resumo o tribunal ditou 11 condenas a morte, 3 condenas a presidio perpetuo, 2 a vinte anos, unha a 15 e outra a 10 anos. O dono das fábricas Krupp foi declarado incapaz de soportar un xuízo. Hans Fritzsche, Franz von Papen e Hjalmar Schacht foron absoltos dos seus cargos.
Cumprimento das penas
Os condenados a morte foron executados o 17 de outubro de 1946, por vía de aforcamento. Hermann Göring suicidouse na véspera cunha cápsula de cianuro, e Robert Ley o 25 de outubro de 1945, antes do veredicto. Despois do seu aforcamento, os restos foron cremados e as cinzas desperdigadas no río Isar.
Clasificación climática de Köppen
Clima Csb: Clima morno con verán seco e suave
É un clima mediterráneo matizado pola influencia de correntes mariñas frías que suavizan as temperaturas do verán, incrementándose ademais os valores anuais das precipitacións, que poden exceder dos 1.000 mm. Localízase en áreas moi concretas fóra do mar Mediterráneo, podendo ser tamén consecuencia dunha degradación do clima oceánico Cfb ao baixar en latitude. Un exemplo é o clima de Porto, en Portugal.
Xuízos de Núremberg
Cumprimento das penas
Martin Bormann foi xulgado e condenado en ausencia, pese a que con posterioridade se soubo que morreu durante a caída de Berlín, o 2 de maio de 1945.
Clasificación climática de Köppen
Clima Cwb: Clima morno con inverno seco e verán suave
Trátase dunha modificación en altura do anterior. Dáse de xeito moi puntual. O exemplo máis notable é Cidade de México.
Xuízos de Núremberg
Cumprimento das penas
Os condenados a cadea perpetua cumpriron a súa pena na Prisión de Spandau, ata a morte do último deles, Rudolf Hess en 1987. De todos os condenados a penas de cárcere, só catro as cumpriron a cabalidade, xa que Neurath (en 1954), Raeder (en 1955) e Funk (en 1957) foron liberados. Durante máis de 20 anos o único ocupante foi Hess, despois da liberación de Speer en 1966.
Efectos posteriores
O conxunto de procedementos levados a cabo tanto en Núremberg como en Toquio, significaron o establecemento de regras básicas de persecución de criminais de guerra e a determinación de tales delitos.
Clasificación climática de Köppen
Grupo D: Climas fríos
miniatura|Taiga siberiana en inverno. Tamén denominados microtérmicos, son climas nos que a temperatura media do mes máis frío é inferior a -3 °C, pero a do mes máis cálido supera os 10 °C. Abrangue os climas de tipo continental, nos que o afastamento do efecto regulador do mar provoca invernos máis rigorosos e secos. Isto fai que estea moito máis estendido no Hemisferio Norte que no Sur, dada a carencia de amplas masas continentais neste hemisferio. Neste hemisferio, tan só na Pampa arxentina se dan as súas características. Tamén se dá en zonas costeiras de altas latitudes, como transición cara aos climas polares. As principais características destes climas son:
Xuízos de Núremberg
Efectos posteriores
Dentro destes efectos, serve destacar que o Tribunal fixou as bases do que sería chamado erroneamente os Principios de Núremberg, hoxe recollido en varios aspectos nos Tribunais Internacionais para a ex Iugoslavia e Ruanda.
Clasificación climática de Köppen
Grupo D: Climas fríos
O desprazamento das masas de aire marítimas polar e tropical explica os contrastes térmicos e de precipitacións. Así, aquelas zonas máis próximas ao mar presentan chuvias máis regulares, aínda que sempre cun máximo no verán. As que están máis acubilladas delas terán un inverno transformado nunha estación seca, véndose afectadas polos anticiclóns térmicos continentais, polo que tamén serán máis fríos.
Xuízos de Núremberg
Efectos posteriores
O legado destes Tribunais Internacionais (Toquio e Núremberg) sen dúbida é a Corte Penal Internacional, establecida en Roma en 1998 e que conta como base fundamental das súas regras de procedemento os Estatutos dos Tribunais de Núremberg, Toquio, ex Iugoslavia e Ruanda.
Foi de vital importancia, tamén, ó redactarse:
Clasificación climática de Köppen
Grupo D: Climas fríos
En canto ás súas características bioxeográficas pódense salientar as seguintes:
Requeixo, Garabás, Maside
Requeixo é un lugar da parroquia de Garabás no concello ourensán de Maside na comarca do Carballiño. Tiña 10 habitantes no ano 2012 segundo datos do INE e do IGE, dos cales 6 eran homes e 4 mulleres.
Clasificación climática de Köppen
Grupo D: Climas fríos
Presentan dous tipos fundamentais:
Clima Dfa: Clima continental húmido de verán caloroso
A temperatura do mes máis cálido excede dos 22 °C. Por exemplo, Chicago ou Toronto.
Clima Dfb: Clima continental húmido de verán suave
Ningún mes supera os 22 °C de media, pero polo menos catro superan os 10 °C. A capital bielorrusa, Minsk, e a finesa, Helsinqui, teñen este clima.
Clima Dfc: Clima continental húmido de verán fresco
Menos de catro meses ao ano superan os 10 °C. Están no límite setentrional das latitudes medias, mesmo en latitudes xa por riba do círculo polar ártico, nos que a proximidade de correntes cálidas mariñas suaviza as temperaturas invernais e non permiten considerar o clima destas áreas coma polar. Murmansk, en Rusia, é un exemplo.
Clima Dwa: Clima continental con estación seca no inverno e verán caloroso
Localizado nunha estreita franxa de Asia oriental na que o anticiclón siberiano provoca secos invernos e o monzón veráns moi húmidos e calorosos. É o clima da capital chinesa, Pequín.
Clima Dwb: Clima continental con estación seca no inverno e verán suave
Inmediatamente ao norte dos anteriores. A latitude non permite que se acaden altas temperaturas no verán. Por exemplo, Vladivostok ou Ulán Bátor.
Clima Dwc: Clima continental con estación seca no inverno e verán fresco
É a prolongación setentrional do anterior, dándose en Irkutsk.
Clima Dwd: Clima continental extremo
A letra d fai referencia a que o mes máis frío ten unha temperatura media por embaixo dos -38 °C. É un clima extremo, cunha oscilación térmica anual elevadísima, xa que a temperatura media do mes máis cálido pode superar os 15 °C. Responde a circuntancias xeográficas concretas (por exemplo, a orientación dun val) que se unen ao elemento continental para dar lugar a invernos moi severos. Oymyakon, en Siberia, ten este clima e nela atopamos a temperatura máis baixa xamais rexistrada nun lugar poboado: -71,2 °C.
Clima E: Climas polares
250px|miniatura|A tundra de [[Alasca no verán.]] Ningún mes supera os 10 °C de temperatura media. Xa que logo, non medran as árbores. Localízanse por riba do paralelo 70º no Hemisferio Norte e ao sur do 55º no Sur. Ademais, o volume anual de precipitacións é escaso, sempre por baixo dos 300 mm, minguando cada vez máis conforme nos achegamos aos Polos.
Clima ET: Clima de tundra
A temperatura media do mes máis cálido supera os 0 °C. A oscilación térmica anual é elevada, porén, a diúrna é moi feble. A maioría das precipitacións, reducidas, son en forma de neve e son frecuentes tanto os ventos fortes como as néboas. Dentro deste clima poden distinguirse dúas variantes: a variedade continental, con invernos xélidos e precipitacións por embaixo dos 200 mmm anuais concentradas no verán, e a variedade oceánica, con invernos algo máis suaves e precipitacións máis frecuentes.
A tundra é a formación vexetal característica. Esta desenvólvense só no curto verán, consistindo en fentos, liques e musgos, mesturados con algunhas gramíneas. Nas rexións menos frías de transición cara a taiga poden aparecer algunhas árbores, ananas e deformadas, como salgueiros ou bidueiros, de xeito moi esporádico. En canto aos solos son típicos os permafrosts. Trátase dun subsolo xeado en profundidade, que durante o verán adoitan ser pantanosos como consecuencia da súa drenaxe insuficiente.
A capital de Groenlandia, Nuuk, é un exemplo deste clima.
Clima EF: Clima de xeos perpetuos
Ningún mes supera os 0 °C de temperatura media. Só se atopa na Antártida, no interior de Groenlandia e nos arredores do Polo Norte. As precipitacións son escasísimas, menos de 10 mm ao ano e sempre en forma de neve. Porén, as baixísimas temperaturas fan que a neve caída se acumule durante séculos. Non existe ningún tipo de vexetación.
Críticas ao sistema de Köppen
Malia ser unha clasificación que goza dunha ampla aceptación por parte da comunidade científica non está exenta dalgunhas críticas. A maior parte delas se centran no grupo C dos climas tépedos, que moitos autores consideran sobrerrepresentada, propoñendo un limiar mínimo para o mes máis frío de 0º no canto de -3 °C. Outros suxiren un novo grupo no que o mes máis frío teña unha temperatura comprendida entre 6º e 18 °C.
Outros debates se centran na conveniencia ou non de manter un grupo B baseado exclusivamente no balance evapotranspiración / precipitación así como a de manter a isoterma de 10 °C para o mes máis cálido como límite entre os climas polares e os do grupo D. Tamén se ten postulado a necesidade de diferenciar un teceiro subgrupo dentro do E para incluír nel aos climas de tundra costeiros.
Radiación de Hawking
A radiación de Hawking é o nome que recibe a radiación emitida polo horizonte de sucesos dun burato negro e débese na súa totalidade a efectos cuánticos. A existencia desta radiación foi postulada polo físico inglés Stephen Hawking no ano 1976. Ademais diso, descubriu as súas propiedades e obtivo algúns dos primeiros resultados en gravidade cuántica.
Orixe
Unha das consecuencias do principio de incerteza de Heisenberg son as flutuacións cuánticas do baleiro. Estas consisten na creación, durante brevísimos intres, de pares partícula-antipartícula a partir do baleiro. Tales pares desintégranse rapidamente entre si devolvendo a enerxía prestada para a súa formación. Non obstante, a probabilidade de que un membro do par se forme no interior do límite marcado polo horizonte de sucesos e o outro no exterior non é desprezábel, polo que un dos compoñentes do par podería fuxir do burato negro en forma de radiación.
Consecuencia
A radiación emitida polo burato negro ten como consecuencia unha perda na masa deste, polo que o burato negro remataría por desaparecer ao perder a súa masa. Pero isto ocorrería nun período de tempo moi longo semellante á "vida" do universo e en buratos negros microscópicos.
Art of Life
Art of Life foi o cuarto álbum da banda de rock xaponés X Japan. Tiña unha única canción de 29 minutos de duración. É considerada unha das mellores cancións da historia do rock. Nas primeiras semanas do seu lanzamento foi un éxito no Xapón.
A Igrexa, Mabegondo, Abegondo
A Igrexa é un lugar da parroquia de Mabegondo no concello coruñés de Abegondo na Comarca da Coruña. Tiña 62 habitantes no ano 2016 segundo datos do Instituto Nacional de Estadística, dos cales 28 eran homes e 34 mulleres.
Toponimia
A orixe do topónimo é o latín, o lugar da igrexa.
Uxío I, papa
miniatura|Uxío I Santo Uxío baixo o nome de Uxío I, nado en Roma (non se coñece o ano) e finado na mesma cidade o 1 de xuño de 657, foi papa da Igrexa católica elixido o 10 de agosto de 654 ata o 1 de xuño de 657.
Traxectoria
Pouco se sabe da primeira parte da vida do papa Uxío I nada máis que era un romano do monte Aventino, e era coñecido pola súa santidade, xentileza, e caridade.
A súa elección tivo lugar durante a vixencia do seu antecesor, Martiño I depositado polo emperador Constante II, e fíxose por expresa vontade do emperador Constante II, un ano antes da morte de Martiño I, mentres este era conducido en cadeas a Constantinopla. O clero romano e o mesmo Uxío I non se opuxeron á vontade de Constante II, probablemente non por submisión ou medo, senón por motivos de oportunidade. Non quería indispoñer o emperador quen, por exemplo, tivese ter a posibilidade de facer elixir un papa monotelista; ou quizais dando mostras de condescendencia non se quixo comprometer aínda máis a xa precaria posición do papa Martiño I. Tivese o mesmo trato co seu antecesor se mentres tanto non morrese.
Prescribiu que os sacerdotes tivesen que gardar castidade perpetua.
Equator-S
Equator-S foi un satélite artificial alemán lanzado o 2 de decembro de 1997 mediante un foguete Ariane 4 desde o Centro Espacial de Kourou.
Características
A misión do satélite era facer medicións de alta resolución mediante os seus sete instrumentos do plasma e os campos magnético e eléctrico en rexións non estudadas por outros satélites, como o lado diúrno a baixa altitude da magnetopausa e a súa capa límite, a rexión ecuatorial da corrente de anel e a capa ecuatorial de plasma próxima ó ecuador. A órbita de Equator-S é case ecuatorial, cun perixeo duns 500 km e un apoxeo de case 67.000 km.
Equator-S deixou de transmitir datos o 1 de maio de 1998 a causa dun fallo nos procesadores do satélite.
Galería de imaxes de Vilanova de Arousa
Galería de imaxes do concello de Vilanova de Arousa na provincia de Pontevedra.
Prioro
miniatura|Situación do concello na provincia de León Prioro é un concello español da provincia de León. A súa poboación é de 405 habitantes (INE 2011).
O Carballo, Carnoedo, Sada
O Carballo é un lugar da parroquia de Carnoedo no concello coruñés de Sada, na comarca da Coruña. Segundo o IGE, en 2011 tiña 28 habitantes (15 homes e 13 mulleres).
PBC Lukoil Academic
O PBC Lukoil Academic (en búlgaro: ПБК „Лукойл Академик“) é un club profesional de baloncesto da cidade de Sofía, capital de Bulgaria, que xoga na Natsionalna basketbolna liga, a máxima categoría do baloncesto do país. É o club máis laureado do baloncesto búlgaro, chegando incluso a xogar dúas veces a final da Copa de Europa (actual Euroliga) a finais dos anos 1950.
Historia
Fundada en 1947 como parte dos clubs Academic Sofia, é o equipo máis laureado de Bulgaria. Entre os seus premios internacionais destacan as dúas finais disputadas en 1958 e 1959 da da Copa de Europa (actual Euroliga), ambas perdidas contra o ASK Riga, e a Copa Internacional de Estudantes en 1957.
No ano 2000, o equipo trocou o seu nome polo de Lukoil Academic, como acordo de patrocinio asinado coa compañía petroleira rusa Lukoil, estabelecéndose rapidamente como o equipo dominante do campionato búlgaro. Dende entón é un participante habitual na Copa ULEB.
Jessica Biel
Jessica Claire Biel-Timberlake, nada en Ely, Minnesota o 3 de marzo de 1982, é unha actriz estadounidense. Biel comezou a súa carreira como actriz interpretando a Mary Camden na serie de televisión 7th Heaven, na cal acadou a fama.
Tempada 2020 do Campionato de España de Rallys
A tempada 2020 é a 65ª edición do Campionato de España de Rallys. Comezou o 24 de xullo no Rally de Ourense e rematou o 13 de decembro no Rally Comunidade de Madrid. Inicialmente debería ter comezado o 28 de marzo no Rally Serra Morena, pero a pandemia de coronavirus alterou completamente as competicións deportivas en España e as datas da maioría dos eventos previstos.
Trofeos e copas promocionais
Trofeos e copas para a tempada 2020.
Alén, O Lago, Maside
Alén é un lugar da parroquia do Lago no concello ourensán de Maside na comarca do Carballiño. Tiña 9 habitantes no ano 2012 segundo datos do INE e do IGE, dos cales 4 eran homes e 5 mulleres.
Nike, Inc.
miniatura|250px|Tenda Nike en [[Osaca, Xapón.]]Nike, Inc. é unha empresa multinacional estadounidense de roupa, calzado e outros artigos de deporte. A súa sede central está situada en Beaverton (Oregón), preto da área metropolitana de Portland. É a maior produtora de calzado atlético e roupa deportiva do mundo.
A compañía foi fundada como Blue Ribbon Sports por Bill J. Bowerman e Philip H. Knight. Posteriormente, en 1978, cambia o seu nome polo de Nike, baseado en Niké, deusa grega da vitoria. É un dos maiores provedores de equipos deportivos 5 con ingresos de máis de US $ 24.100 millóns en 2012 e un total de preto de 44.000 empregados. A marca só ten un valor de 15.900 millóns de dólares estadounidenses, o que o converte na marca máis valiosa entre as corporacións deportivas. A empresa foi fundada o 20 de xaneiro de 1964 como Blue Ribbon Sports por Bill Bowerman e Phil Knight, e tornouse oficialmente Nike Inc, 30 de maio de 1971 Nike comercializa os seus produtos baixo a súa propia marca, así como baixo Nike Golf, Nike Pro, Nike +, Air Jordan, Nike SB, Hurley InternationalyConverse, Nike CR7, 8 entre outros. Nike tamén posuía Bauer Hockey (Nike Bauer) entre 1995 e 2008 e anteriormente de propiedade da Cole Haan e adición Umbro. Ao Sportswear e equipos de fabricación, a empresa posúe as tendas Niketown. Nike é un patrocinador de moitos atletas de punta e equipos deportivos en todo o mundo, co famoso slogan "Just do it". E logo, chamado Swoosh, creado por Carolyn Davidson, fluxogramas unha á de Nike, deusa grega da vitoria.
Orixe e historia
Foi fundado como Blue Ribbon Sports, ou BRS, polo atleta da Universidade de Oregon Phil Knight e o seu adestrador, William Jay "Bill" Bowerman. A empresa comezou a distribuír calzado empresa Onitsuka Tiger (actualmente ASICS) ata 1971, cando BRS lanzou o seu primeiro propio produto, co emblema da marca deseñado por Carolyn Davidson.
Pión (peixe)
Cos nomes de pión ou pión de altura desígnanse diferentes especies de peixea da familia dos arxentínidos, da orde dos osmeriformes e da clase dos teleósteos. Trátase en realidade de varias especies pertencentes a dous xéneros, Argentina e Glossanodon. En concreto, as especies ás que se refire son:
Nike, Inc.
Orixe e historia
En 1964, no seu primeiro ano de actividade, BRS vendeu 1.300 pares de calzados que gañaron un total de 8.000 dólares. Antes de 1965 a nova compañía adquirirá un empregado a tempo completo, e as vendas alcanzaran os 20.000 dólares. En 1966, BRS abriu a súa primeira tenda situada no Pico Boulevard, en Santa Mónica, California, xunto a un salón de beleza. En 1967, debido ao rápido aumento nas vendas, a BRS expandiu as súas operacións de venda polo miúdo e distribución na costa leste, en Wellesley, Massachusetts.
Pión (peixe)
Pión é tamén nome da pión (ou piarda), Atherina presbyter, da familia dos aterínidos, da orde dos ateriniformes.
Nike, Inc.
Orixe e historia
En 1971, a relación entre BRS e Onitsuka Tiger chegou ao seu fin. BRS prepárase para lanzar a súa propia liña de calzado, o que levaría ao recentemente deseñado Swoosh por Carolyn Davidson. O Swoosh foi usado por primeira vez por Nike o 18 de xuño de 1971 e o 22 de xaneiro de 1974 rexistrouse na Oficina de Patentes e Marcas dos Estados Unidos.
Pión (peixe)
Cómpre ter en conta que en castelán se lle dá este nome ó que en galego é o bolo pión (Hyperopus lanceolatus)
Nike, Inc.
Orixe e historia
En 1976, a empresa contratou John Brown and Partners, con sede en Seattle, como a súa primeira axencia de publicidade. O ano seguinte, a axencia creou o primeiro "marca o anuncio" Nike, chamado "Non hai ningunha meta", en que ningún produto Nike non mostrou. En 1980, Nike alcanzara unha cota de mercado do 50% no mercado de zapatos deportivos nos Estados Unidos, e a empresa abriu o seu capital en decembro do mesmo ano.
Unha tenda Nike no centro de Bos Aires, Arxentina.
Xuntos, Nike e Wieden + Kennedy crearon anuncios impresos e televisivos. Wieden + Kennedy segue sendo a axencia de publicidade principal de Nike. Foi cofundador da axencia Dan Wieden que acuñou o agora famoso slogan "Just Do It" para unha campaña publicitaria de Nike 1988, foi elixido pola Advertising Age como unha das cinco slogans máis importantes do século XX e está consagrado no Smithsonian Institution. Walt Stack apareceu no primeiro anuncio de Nike "Just do it", que estreou en 1 de xullo de 1988, Wieden atribúe a inspiración para o slogan "vamos facelo" (Let's do it), as últimas palabras pronunciadas por Gary Gilmore antes de ser executado.
Nike en España
Ata 2008 a marca Nike en España estaba rexistrada e era propiedade de Cidesport, quen fora distribuidor de Nike en España dende 1980 ata 1990. Ata o acordo co seu ex distribuidor en España Nike internacional vendía os seus produtos en España identificándoos só co seu logo mentres que Cidesport vendía produtos baixo a marca Nike sen empregar logo algún.
Cistierna
Cistierna é un concello español da provincia de León (Castela e León). A súa poboación é de 3.709 habitantes (INE 2011).
Vitaliano, papa
San Vitaliano nado en Segni (Italia) (¿?) e finado en Roma o 27 de xaneiro de 672, foi o papa n.º 76 da Igrexa católica dende 657 ata 672.
Vitaliano mantivo a disciplina eclesiástica, enviou misioneiros a Inglaterra e morreu en olor de santidade. É celebrado o 27 de xaneiro.
No aspecto litúrxico foi o papa que autorizou o uso do órgano nas cerimonias relixiosas.
The Weirdness
The Weirdness é o cuarto álbum da banda estadounidense de proto-punk The Stooges, publicado o 6 de marzo de 2007 a través do selo Virgin Records. Trátase do seu primeiro disco con material novo dende Raw Powe, editado en 1973, e é tamén o derradeiro álbum en contar con Ron Asheton, que morrería a comezos de 2009. No álbum apararecen os membros fundadores Iggy Pop (voces), Ron Asheton (guitarra) e Scott Asheton (batería) xunto co novo compoñente Mike Watt (baixo), anteriormente en Minutemen, e Steve Mackay (saxofón) como músico convidado, que aparecera anteriormente no álbum Fun House de 1970.
Faramontaos, Xinzo de Limia
San Salvador de Faramontaos é unha parroquia do concello de Xinzo de Limia, na comarca da Limia, provincia de Ourense. No ano 2022 tiña 64 habitantes, dos cales 31 eran homes e 33 mulleres. Ten unha soa entidade de poboación.
Historia
Esta parroquia conta cunha mostra de arquitectura tradicional galega do século XVII, unha ponte de oito vans alintelados.
Pertenceu ao concello de Moreiras que foi incorporado en 1927 a Xinzo de Limia.
Martiño I, papa
Martiño I, nado en Todi (Umbría) e finado no Quersoneso (Crimea) o 16 de setembro de 655, foi o papa nº 74 da Igrexa católica de 649 a 655.
Pontificado
Iniciou o pontificado convocando axiña o concilio que o seu predecesor Teodoro I non puido celebrar. Neste concilio, celebrado en Latrán condenouse o monotelismo que o emperador bizantino Constante II quería impoñer como solución de compromiso entre a ortodoxia cristiá e o monofisismo.
Decatándose da noticia da condena, Constante II fixo deter o papa polo exarca Calliopas de Rávena e ordenou o seu traslado á capital imperial. O exarca, á súa chegada a Roma, informa o clero que Martiño I fora deposto como papa. O mércores 19 xuño de 653, o papa foi embarcado con destino a Constantinopla, onde chega o 17 de setembro de 654, tras permanecer durante case un ano na illa de Naxos. Maltratado durante a travesía, Martiño chegou enfermo e debeu ser transportado sobre unha padiola.
En Constantinopla, tivo unha parodia de xuízo no Hipódromo, con cargos de herexía e inimigo do estado. Foi condenado a morte o 20 de decembro de 654. Martiño I foi vexado e insultado, privado das súas vestiduras, cargado de cadeas e a súa roupa sacerdotal rompeuse publicamente e colocóuselle unha pesada cadea ao colo.
Tras tres meses de prisión, o emperador conmutoulle a pena de morte pola de exilio en Crimea, onde chega o 15 de maio de 655, nunha situación física tan deplorable, debida ao maltrato sufrido dende a súa detención, que faleceu o 16 de setembro de 655.
Lamansián, Mabegondo, Abegondo
Lamansián é un lugar da parroquia de Mabegondo no concello coruñés de Abegondo na comarca da Coruña. Tiña 112 habitantes no ano 2016 segundo datos do Instituto Nacional de Estadística, dos cales 55 eran homes e 57 mulleres.
Órgano artificial
miniatura|Un oído artificial
Un órgano artificial é un trebello artificial que se implanta ou integra nun ser humano para substituír o órgano dunha persoa, co obxectivo de restaurar unha función específica ou un grupo de funcións relacionadas, co que o paciente pode regresar a unha vida tan normal como sexa posible. A función de substitución non necesariamente ten que estar relacionada co apoio vital.
Esta definición implica o feito de que o dispositivo non debe estar continuamente conectados a unha fonte de enerxía estacionaria, ou doutros recursos fixos, como os filtros ou as unidades de procesamento químico. Así, unha máquina de diálise, aínda que é un dispositivo de soporte vital moi exitoso e importante que substitúe por completo as funcións dun ril, non é un órgano artificial.
N-VI
A N-6 (anteriormente nomeada N-VI), coñecida tamén como Estrada da Coruña, é unha estrada radial española que une as cidades de Madrid e A Coruña, pasando por San Rafael, Tordesillas, Benavente, Astorga, Ponferrada e Lugo, entre outras.
A nomenclatura actual desta vía, así como do resto das estradas nacionais de España, estableceuse no cuarto plan xeral de estradas de 1940 (Plan Peña). A N-VI foi desdobrada en autovía A-6 desde o seu nacemento en Moncloa ata Collado Villalba, e no tramo entre Adanero e Benavente. No tramo entre Guadarrama e Adanero o seu itinerario é o alternativo á autoestrada de peaxe AP-6 polo Porto dos Leóns e a localidade segoviana de San Rafael. Tampouco foi desdobrada no tramo entre Benavente e Nadela. Foi desdobrada entre as localidades de Nadela e Lugo pasando a denominarse LU-11, e entre Lugo e o fin do seu límite municipal, ademais desde O Carballo (San Pedro de Nós, Oleiros) no km 586 pasa a denominarse AC-12 durante 9 km ata o porto da Coruña.
No ano 2012 estreouse a película N-VI, do director compostelán Pela del Álamo.
Hóckey a patíns nos Xogos Olímpicos de 1992 (rolda preliminar)
A rolda preliminar da competición de hóckey a patíns dos Xogos Olímpicos de 1992 disputouse entre os días 26 e o 30 de xullo.
Sistema de competición
Nesta fase, os 12 equipos participantes agrupáronse en dous grupos de seis equipos cada un repartidos segundo os seus resultados no Campionato do Mundo de 1991. Cada un dos dous grupos disputou os partidos nunha única sede contra o resto dos equipos do seu grupo, xogando cada equipo un total de cinco partidos, o que supón un partido diario. Finalmente, os tres equipos mellor clasificados pasaron ás semifinais.
Grupo A
Este grupo estivo integrado polas seleccións da Arxentina, os Estados Unidos, Italia, Portugal, Suíza e o Xapón. Tódolos partidos foron disputados no Pavelló Olímpic de Vic da localidade catalá de Vic. Ao final desta fase clasificáronse os combinados de Italia, Portugal e a Arxentina.
Grupo B
Este grupo estivo integrado polas seleccións de Alemaña, Angola, Australia, o Brasil, España e os Países Baixos. Tódolos partidos foron disputados no Pavelló Olímpic de l'Ateneu Agrícola da localidade catalá de Sant Sadurní d'Anoia. Ao final desta fase clasificáronse os combinados de España, o Brasil e os Países Baixos.
Ansamonde, O Lago, Maside
Ansamonde é un lugar da parroquia do Lago no concello ourensán de Maside na comarca do Carballiño. Tiña 12 habitantes no ano 2012 segundo datos do INE e do IGE, dos cales 6 eran homes e 6 mulleres.
Friedrich Leßner
Friedrich Christian Eduard Leßner, nado en Blankenhain o 27 de febreiro de 1825 e finado en Londres o 1 de febreiro de 1910, foi un político socialista alemán, coñecido co pseudónimo de Carstens. Membro da Liga dos Comunistas e da Primeira Internacional, foi un dos primeiros partidarios de Karl Marx.
Traxectoria
Fillo dun suboficial do exército e dunha lavandeira. En 1858 casou con Sarah (nada en 1840), unha muller inglesa, e en 1869 volveu casar con Marie Breitenbach (nada en 1844). Foi pai do enxeñeiro de minas Charles Lessner, asentado en Vilagarcía de Arousa.
A súa mocidade estivo marcada pola pobreza e a privación. En Weimar aprendeu o oficio de xastre, e seguiu a súa formación de viaxe co seu oficial. En Hamburgo entrou en contacto coa asociación local de educación obreira, onde coñeceu as ideas de Wilhelm Weitling. Para evitar o servizo militar fuxiu a Londres. Alí uniuse á Liga dos Xustos e máis tarde á Liga dos Comunistas. Nesa época coñeceu a Karl Marx e Friedrich Engels. Foi responsable da realización técnica de impresión da publicación do Manifesto do Partido Comunista. Regresou a Alemaña e participou de forma activa na revolución de 1848/49. Propagou as ideas da Liga Comunista, colaborou no Neue Rheinische Zeitung (Nova Gaceta Renana) e xogou un papel importante na Asociación de Traballadores de Colonia. En 1849 leu a oración fúnebre do médico de Colonia, Andreas Gottschalk. Fundou a Asociación de Traballadores de Wiesbaden-Maguncia e converteuse no seu presidente. En 1851 foi arrestado, e sentenciado a tres anos de prisión no proceso comunista de Colonia de 1852.
En 1856 exiliouse a Inglaterra. Converteuse en membro destacado da Asociación de Educación dos Trabajadores de Londres. En 1864 converteuse en membro do Consello Xeral da Asociación Internacional de Traballadores, cargo que mantivo até 1872. Participou nas Conferencias Internacionais da AIT entre 1865 e 1872. Posicionouse do lado de Marx nos enfrontamentos deste con Mikhail Bakunin. O 18 de setembro de 1867 Karl Marx asinoulle un exemplar da obra Das Kapital, editada ese ano, coa dedicatoria: "Seinem Freunde F. Lessner / Lond. 18 Sept. 1867 Karl Marx". Marx foi padriño do seu fillo Charles, nado en 1879. Nas décadas de 1880 e 1890 estivo particularmente involucrado no movemento obreiro inglés. En 1893 foi un dos cofundadores do Partido Laborista Independente. Durante a disputa revisionista dentro da socialdemocracia alemá, defendeu un marxismo ortodoxo e rexeitou as ideas de Eduard Bernstein. Na socialdemocracia alemá converteuse nun símbolo da "vella garda" do movemento desde a década de 1890. O partido apoiou economicamente a Leßner, que seguiu co seu oficio de xastre. Participou como invitado de honor en conferencias do Partido Socialdemócrata e en congresos da Segunda Internacional.
Legado
En Blankenhain unha escola recibiu o seu nome en 1962, durante a República Democrática Alemá. Tamén hai unha pedra conmemorativa na súa cidade natal.
Láncara, Mabegondo, Abegondo
Láncara é un lugar da parroquia de Mabegondo no concello coruñés de Abegondo na comarca da Coruña. Tiña 24 habitantes no ano 2016 segundo datos do Instituto Nacional de Estadística, dos cales 12 eran homes e 12 mulleres.
Dono, papa
Traxectoria
Como pontífice ocupouse do melloramento urbanístico de Roma, con obras como a pavimentación das áreas en torno á Basílica de San Pedro do Vaticano e doutras igrexas romanas. Noutra orde de cousas, dispersou un grupo de monxes nestorianos que fora descuberto nun mosteiro sirio de Roma, que fora confiado a monxes católicos.
Chegou a un acordo co arcebispo da arquidiocese de Rávena, Reparado (Reparatus), polo que este abandonou as pretensións que tiña de proclamar a autocefalia da súa igrexa. As súas relacións con Constantinopla tenderon á conciliación. O pontificado de Dono durou apenas un ano, cinco meses e dez días. Foi sepultado na Basílica de San Pedro.
Voleibol praia
miniatura|300px|Partido de volei de praia feminino nos Xogos Olímpicos de Londres 2012 O voleibol praia é un deporte practicado na area da praia, nun campo dividido en dúas metades por unha rede. Cada un dos equipos tenta pasar sobre a rede un balón, que os adversarios devolven sen deixar caer na súa metade. É un deporte moi popular en diversos países, principalmente no Brasil e nos Estados Unidos de América.
Nos diversos campionatos realizados por todo o mundo, hai modalidades para equipos de dous a catro atletas. Nos Xogos Olímpicos só se disputa a modalidade con equipos de dous atletas, nas versións masculina e feminina.
Historia
dereita|miniatura|I Aberto da Coruña de voleibol praia na [[praia de Riazor, 2022.]]
O voleibol praia evolucionou a partir dos xogos de voleibol disputados socialmente nas praias de Santa Monica (California), na década de 1920, e chegou a Europa na década seguinte. Na década de 1940, disputábanse dous torneos amadores nas praias de Santa Monica onde mais tarde se tentou, sen éxito, comezar un campionato profesional. Tamén en Santa Monica, durante a década de 1970 comezaran a realizarse algúns torneos profesionais, patrocinados por empresas de cervexa e cigarros. En 1996, nos Xogos Olímpicos de 1996, o voleibol de praia pasou a integra-lo programa dos Xogos Olímpicos. Na categoría feminina, a primeira medalla douro na modalidade foi conquistada por unha parella brasileira, Jacqueline Silva e Sandra Pires, tendo como medalla de prata as tamén brasileiras Mónica Rodrigues e Adriana Samuel. Os dobres de portugueses Miguel Maia e João Brenha conseguiron dúas cuartas posicións consecutivas, nos xogos de 1996 e de Sidney 2000.
Caracteriza este deporte a súa adecuación ao contorno e temperatura, polo que os xogadores visten cadanseu traxe de baño e xogan descalzos. Tamén se caracteriza polo uso de música de ambiente, e abundancia de publicidade, mesmo na rede de división do campo.
O tamaño do campo foi de 18 m por 9 m, mais actualmente é de 16 m por 8 m. Sendo disputado por dous xogadores de cada lado, ten algunhas regras diferentes do voleibol tradicional. A bóla do voleibol ten o mesmo peso, de 260 a 280 gramos, mais a presión interna é menor.